open-index/open-wikipedia-markdown huggingface dataset:
חופניים

שמאל|ממוזער|200px|'''חפניים מצויים'''-פרי
**חׇפְנַיִם** (שם מדעי: *Thlaspi*) הוא סוג במשפחת המצליבים, שכולל עשבים קטני מידות שפריחתם לבנה. בסוג כ-75 מינים, בארץ ישראל גדלים בר שלושה מינים.

נפוץ באזורים ממוזגים בחצי הכדור הצפוני- דהיינו ביבשות אסיה, אירופה ומיעוט מהמינים גדל באופן טבעי באמריקה. בייחוד, נפוצים מיני הסוג באזור האירנו-טורני, ובדרום ומרכז אירופה. מינים אחדים בסוג הרחיבו את תפוצתם בעקבות האדם, כדוגמת המין "חופניים נדירים" (*Thlaspi arvense*), ומהווים עשבים שוטים באזורים ממוזגים בעולם.

חוקר הטבע והפיזיקאי הגרמני בהרנרד מאייר (1767–1836), הרבה לחקור את הסיסטמטיקה של הסוג, והפריד אותו ל-12 סוגים שונים, כדוגמת Microthlaspi, ו-Noccaea. מחקרים השוואתיים שנעשו לאחר מכן לא קיבלו חלוקה זו, וכיום הסוג חפניים נחשב ליחידה סיסטמטית אחת.

## תיאור מורפולוגי
מיני סוג זה הם עשבים חד-שנתיים או רב-שנתיים. הצמחים קירחים ובכך נבדלים מסוגים דומים כדוגמת אליסון ותריסנית. עלי הצמח התחתונים ערוכים לרוב בשושנת עלים והם מחולקים לטרף ופטוטרת, זאת לעומת העלים הבוגרים שהם יושבים או חובקים את הגבעול.

פרחי הצמח אופייניים למשפחה, וקטנים באופן יחסי. צבע הכותרת לרוב לבן ולעיתים רחוקות סגול או צהוב. הפרי הוא מטיפוס תרמיל ולו צורות שונות, אך עם זאת צורת הפרי במינים המצויים בארץ-ישראל היא דמוית לב או ביצה. הפרי בעל שוליים דמויי כנפיים, והוא נפתח עם ההבשלה. הפרי מחולק למגורות, ובכל מגורה 1-8 זרעים, שמאופיינים במעטה חלק.

## מקור השם
צורת הפרי שונה במינים שונים, אך עם זאת, מקורו של השם העברי של הסוג מציין את תכונת הפרי של המינים הנפוצים בארץ-ישראל, שיוצר מראה דמוי כפות ידיים שקעורות כחופן.

השם הלטיני, Thlaspi (שמקורו בשפה היוונית), פירושו מגן שטוח, ומתייחס לצורת הפרי. שם זה מוזכר עוד בכתביו של פדניוס דיוסקורידס, שנכתבו במאה ה-1, ונחשבו במשך מאות בשנים למקורות הטובים ביותר לענייני בוטניקה ואחרים.

## מיני הסוג בארץ ישראל
* **חופניים מצויים** (*Thlaspi perfoliatum*) - מין זה מאופיין בפרי דמוי לב הפוך. צמח נפוץ שגדל בחבלים הים-תיכוניים של הארץ. הפריחה חלה בחורף ובאביב.
* **חופניים נדירים** (*Thlaspi arvense*) - הפרי דמוי ביצה, עשבים גבוהים בהשוואה למינים האחרים. זהו מין נדיר ביותר בארץ, שגדל בעמקי הגליל ועמק יזרעאל. תפוצתו העולמית רחבה וכן מין זה מרחיב את תפוצתו בעקבות האדם, כמין פולש.
* **חופניים נמוכים** (*Thlaspi brevicaule*) - הפרי דמוי ביצה, והוא נמוך קומה. מין נדיר שגדל במרומי הר החרמון, ופורח בסוף האביב.

## לקריאה נוספת
* נעמי פינברון-דותן ואבינעם דנין, **המגדיר לצמחי בר בארץ-ישראל**, ירושלים: הוצאת כנה, 1991, עמ' 254. 
* אבי שמידע, **החי והצומח של ארץ ישראל**, תל אביב: משרד הביטחון – ההוצאה לאור, 1983, כרך 10, עמ' 111.

## קישורים חיצוניים

* 
* חופניים באתר 'צמחיית סין' 

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:מצליבים
סן שאמון

שמאל|ממוזער|250px|טנקי סן שאמון
**סן שאמון** (בצרפתית: **Char Saint Chamond**) היה טנק צרפתי שהוצג במהלך מלחמת העולם הראשונה.

## רקע
הטנק תוכנן במגמה לאפשר לכוח מסתער לפרוץ את מכשולי גדרות התיל של שטח ההפקר שהפריד בין עמדות הביצורים של מלחמת החפירות במלחמת העולם הראשונה. בהגדרה היה על הכלי להיות בעל כושר עבירות, כך שיוכל לעבור מכתשים שנפערו בשטח בשל פגזי הארטילריה מבלי להתהפך, יוכל לעבור שוחות וידרוס מכשולי תיל; יהיה בעל כוח אש עצמאי כך שיוכל להתגונן ויהיה בעל שריון שיגן על צוותו מירי נשק קל של האויב. מטרת הכלי הייתה לפרוץ דרך לחיל רגלים שיבוא בעקבותיו.

ב-16 ביוני 1915 הציג מהנדס חברת שניידר, אז'ן ברילה (Eugène Brillié), אבטיפוס של הטנק לנשיא צרפת, רמון פואנקרה. הטנק השתמש במנגנון זחלי (מזקו"ם) שבוסס על מנגנון הנעה של טרקטור ופותח יחד עם חברת סן שאמון אך בהמשך נפרדו דרכי שתי החברות וכל אחת פיתחה כלי שונה על בסיס אותו תכנון ראשוני.

## תיאור הכלי
ההבדל העיקרי בין הסן שאמון לשניידר CA1 היה התותח. בסן שאמון נעשה שימוש בתותח 75 מ"מ, אותו קליבר כמו בשניידר CA1, אך באורך קנה ארוך יותר של 12 קליברים (כלומר 90 סנטימטר), דבר שהפך את הכלי למעשה לסוג של תותח מתנייע, הראשון מסוגו בעולם. אורך הקנה, שלא היה קיים באפיון הצבא כלל, סיבך את התכנון ויצר חוסר-פרופורציה בצידו הקדמי של הטנק, אך לבסוף בספטמבר 1916 הושלם התכנון ו-400 יחידות הוזמנו.

בנוסף לתותח צויד הטנק ב-2 מקלעי הוצ'קיס 8 מ"מ משני צדדיו, ו-2 מקלעים בחזית, אחד לצד התותח ואחד מקביל.

הכלי היה ארוך יותר (בשני מטרים) וכבד יותר (ב-8 טון) מה"שניידר" אך גם מהיר ממנו (12 קמ"ש לעומת 7.5 על כביש), ומנועו החזק (90 כ"ס לעומת 60 של השניידר) איפשר לו יכולת תמרון גבוהה יותר. אולם בתנאי הבוץ של מלחמת החפירות היו משקלו הרב וחוסר הפרופורציה שלו לרועץ והוא הרבה להתקע, חרטומו קדימה. גם מערכת הזחלים הרבתה להתקע ולהשבר עקב המשקל העודף וטנקים רבים לא הצליחו להגיע כלל לשדה הקרב. עם זאת, נעשה בכלי שימוש מושכל יותר כנושא-ארטילריה בעורף הכוחות (על ידי ציוד רוב הכלים בתותח 75 מ"מ מודל 1897 האמין, בעל טווח של כ-8 ק"מ) וכמשמיד סוללות ארטילריה גרמניות במהלך ההתקפי של מתקפת מאה הימים בסוף המלחמה, שם יכלה לבוא לידי ביטוי יכולת התנועה המהירה יחסית שלו.

צוות הכלי כלל נהג ושבעה אנשי צוות. השריון היה בתחילה בן 11 מ"מ, אך משהוכח בלתי יעיל הוספה לו שכבה של 8 מ"מ בחזית, בגחון ובצדדים. הגג תוכנן בשיפוע כך שרימוני יד שהוטלו על הכלי יתגלגלו ממנו ארצה.

לאחר המלחמה יוצרו עוד כ-50 טנקים, חלקם סופקו לפולין במהלך המלחמה הפולנית-סובייטית של 1920.

טנק אחד שרד, ושוחזר למצב נסיעה, כיום הוא מוצג במוזיאון הטנקים בסומיר, צרפת.

## לקריאה נוספת

* Jean-Gabriel Jeudy, **Chars de France**, E.T.A.I., 1997
* Alain Gougaud, **L'Aube de la Gloire, Les Autos-Mitrailleuses et les Chars Français pendant la Grande Guerre**, 1987, Musée des Blindés, 


## קישורים חיצוניים

קטגוריה:טנקים צרפתיים במלחמת העולם הראשונה
הסדר המשולב

[שמאל|ממוזער|250px|[פילסטרים של הסדר המשולב על שער טיטוס]]
**"הסדר המשולב"**  (באיטלקית **Ordine composito**, לעיתים נקרא **הסדר המורכב**) הוא מונח באדריכלות העוסק  בסדר שהתפתח באדריכלות הרומית בנוסף לאלו שהרומאים אימצו מהאדריכלות היוונית. "הסדר המשולב", מהווה שילוב  של  הסדר האיוני והסדר הקורינתי. 

הסדר  המשולב מאופיין על ידי עמודים ופילסטרים בעלי  כותרות עם 4 וולוטות איוניות יחד עם עלי הקוציץ הקורינתיים. הוולוטות בדרך כלל גדולות יותר מאלו שבסדר היוני. יחס הממדים בין הגובה לקוטר בסדר המשולב הוא 1:10.

הפילסטרים של שער טיטוס, (שנבנה בשנת 82)  נחשבים לדוגמה הידועה הקדומה ביותר של הסדר המשולב.

רבים מאדריכלי  הרנסאנס השתמשו בסדר המשולב, ביניהם: בלדסרה פרוצי, וינצנטו סקאמוזי,  וסבסטיאנו סרליו האיטלקים, ופיליבר דלורמה הצרפתי.

הסדר המשולב הוגדר כסדר בפני עצמו רק בתקופת הרנסאנס. ויטרוביוס בספרו "על אודות האדריכלות" שנכתב בתחילת המאה הראשונה כלל אינו מזכיר את הסדר המשולב. נראה שבתקופה הרומית עצמה ולאחר מכן התייחסו אל הסדר המשולב כתצורה רומית מאוחרת של הסדר הקורינתי. 

## קישורים חיצוניים

* 

משולב
יזהר אשדות (אלבום, 1992)

**יזהר אשדות** הוא אלבום הסולו הראשון של הזמר יזהר אשדות. האלבום כולל את הלהיטים "הלילות שלנו", "איש השוקולד", "מה תאמרי", "מלך שלך", "דמעות של זעם ומילים" ו"נועה של הים".

האלבום מכר 20,000 עותקים והגיע למעמד זהב.

## שותפים באלבום
*אהוד נתן - חליל פאן, בוזוקי אירי, בוראן
*איקי לוי - כלי הקשה
*אלון אולארצ'יק - בס, גיטרה, קלידים
*גני תמיר - קולות רקע
*דני בסן - קולות רקע
*יזהר אשדות - גיטרות, קלידים, כלי הקשה, תכנות תופים והפקה מוזיקלית
*סי היימן - קולות רקע
*ערן פורת - תופים
*צוף פילוסוף - בס
*רביב גזית - פסנתר, פסנתר חשמלי, אורגן, קלידים נוספים
*רוני פיטרסון - גיטרות סלייד

## רשימת השירים באלבום
# הלילות שלנו (אלונה קמחי/יזהר אשדות)
# דרך גבר באישה (מאיר אריאל/יזהר אשדות)
# עד הפחד הבא (יזהר אשדות)
# איש השוקולד (אלונה קמחי/יזהר אשדות)
# דמעות של זעם ומילים (אלונה קמחי/יזהר אשדות)
# מה תאמרי (שמוליק צ'יזיק/יזהר אשדות)
# רות (כמו תות שדה) (שמוליק צ'יזיק/יזהר אשדות)
# נועה של הים (אלונה קמחי/יזהר אשדות)
# עניין פרטי (אלונה קמחי/יזהר אשדות)
# מלך שלך (יזהר אשדות)
# דרך ארוכה (יזהר אשדות)

## סינגלים

קטגוריה:אלבומי בכורה מ-1992
קטגוריה:אלבומים בעברית
קטגוריה:אלבומים שהופקו על ידי יזהר אשדות
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומי חברת NMC יונייטד אנטרטיינמנט
תריסנית (צמח)

**תְּרִיסָנִית** (שם מדעי: *Clypeola*) הוא סוג במשפחת המצליבים, הכולל 54 מיני עשבים חד-שנתיים נמוכים. תפוצת הסוג באזורי הצומח הים-תיכוני, האירנו-טורני והסהרו-ערבי. בארץ ישראל גדלים בר שלושה מינים.

## תיאור מורפולוגי
עם סוג זה נמנים עשבים חד-שנתיים נמוכים, הצומחים בצורה זקופה, המתחלקים מבסיסם לגבעולים דקים. הצמחים מכוסי שיערות כוכבניות, שמקנים לצמח מראה מאפיר. עלי הצמח מזכירים בצורתם סרגל או מרית, והם תמימים (אינם משוננים בשפתם). פרח התריסנית קטן, כאורך עלי הגביע או מעט גדול מהם, וצבעו צהבהב. הפרח אופייני למשפחה. הפרחים ערוכים בתפרחת מטיפוס אשכול.

פרי התריסנית הוא מטיפוס תרמיל, קטן, אינו נפתח עם ההבשלה, וצורתו עגולה. הפרי מכיל זרע בודד, ומשתלשל כלפי מטה בצורה אופיינית.

## מקור השם
מקור שמו המדעי "Clypeola", בשם "Clypeatus" שמציין סוג של מגן שהיה בשימוש הצבא הרומי. מגן ה-Clypeatus בעל צורה עגולה, להבדיל ממגן הסקוטום שהוא בעל צורה מלבנית יותר. שם זה מרמז על צורתו העגולה של פרי הצמח.
הודות לכך שמקור השמות המדעיים לצמחים הוא לרוב בשפה הלטינית, קיימים שמות רבים לצמחים שמקורם באמצעי לחימה בעת העתיקה (לדוגמה: סייפן, מרצע ועוד).

## מיני הסוג בארץ-ישראל
***תריסנית מלולה** (*Clypeola jothlaspi*) – המין הנפוץ, יחסית, בארץ. הפרי מכוסה שערות הדוקות, להבדיל מהמינים האחרים בארץ שהשערות בהם אינם הדוקות. הפרי מוקף במלל, ומכאן שם המין. מין זה נפוץ בתצורות צומח ים-תיכונית, ברוב חלקי הארץ פרט למדבר הקיצוני. הוא גדל לרוב סמוך לסלעים, ופריחתו מקדימה יחסית, בחודשים ינואר-מרץ.
***תריסנית שִֹכָּנִית** (*Clypeola aspera*) – המין נדיר בהשוואה לקודם. הפרי נראה כבעל קוצים, ומכאן שמו. ה'קוצים' הם שערות זיפניות נוקשות. מין זה גדל בחבל הצומח הים-תיכוני ובחרמון, וניתן לראותו בעיקר בחלקים הגבוהים של שדרת ההר המרכזית. הפריחה בחודשים ינואר- מרץ.
***תריסנית מחודדת** (*Clypeola lappacea*) – המין נדיר מאוד הגדל בעיקר בחרמון וכן בהרי יהודה.

## לקריאה נוספת
* נעמי פינברון-דותן ואבינעם דנין, **המגדיר לצמחי בר בארץ-ישראל**, ירושלים: הוצאת כנה, 1991, עמ' 250-249. 
* .Stearn, willian T. Botanical latin. Devon: botanical latin, 1966

## קישורים חיצוניים

* תריסנית, באתר הצומח של פקיסטן 

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:מצליבים
נות'הלם, מלך סאסקס

**נות'הלם** (באנגלית: **Noðhelm**) או **נונה** (**Nunna**) היה מלך ממלכת סאסקס בשלהי המאה השביעית ובראשית המאה השמינית. ככל הנראה נות'הלם מלך לצד המלכים ואט אוסריק, אתלסטאן וכן לצד ברייני וייתכן שכל אחד מהם היה חבר במועצת זקנים (אלדרמן), והם שלטו יחדיו בממלכה. 

פרטים מועטים ידועים אודות מלכותו של נות'הלם. מרבית פרטים אלה ידועים מצווים מלכותיים אשר שרדו עד ימינו. 

צו מלכותי שהוציא נות'הלם בשנת 692 מציין כי המלך העניק במתנה אדות לאחותו נות'גיית' (Noðgyð) בצו זה מכונה נות'הלם בכינוי "מלך סאת'סאקס" (*Nothelmus rex Suthsax’*) אולם לצד חתימתו הוא מכונה בשם המקוצר "נונה מלך סאסקס" (*Nunna rex Sussax’*). האדמות שימשו את נות'גיית' לצורך בניית כנסייה ומנזר. עוד מצוין בצו כי נות'גיית' מתחייבות להיות נזירה ולעלות לרגל לאתרי דת נוצריים. 
צו זה מעיד על מאמצי משפחת המלוכה (הנוצרית) באותה עת, לנצר את האוכלוסייה הפגאנית ברובה.

נות'הלם חתום על צו נוסף משנת 714 (ייתכן שמדובר בטעות, ומדובר מצו משנת 717) בשם "נונה מלך סאת'סאקס" (*Nunna rex Suthsax’*). 

שני הצווים האמורים מסייעים לתארך את מלכותו של נות'הלם, שקדמה לשנת 692, ושהסתיימה עם פטירתו, לאחר שנת 717.

בצו משנת 717, עליו חתומים כעדים המלך אתלסטאן, והמלכה אתלתרית' רעייתו, מביע נות'הלם את צוואתו להיקרב בכנסייה בנורטון.

מקור נוסף לפרטים אודות תקופת מלכותו של נות'הלם הם "דברי הימים האנגלו סקסים", בהם מצוין כי סייע לבן בריתו, איין מלך ממלכת וסקס כנגד גריינט מלך הברטונים בשנת 710. ההיסטוריונים סבורים כי קרב זה נערך בלנגפורט שבסאמרסט.

על צו נוסף שהוציא, המתוארך לשנת 775 (כנראה מדובר בטעות, ובצו הקודם לשנת 692), חתום קונרד מלך וסקס כעד, דבר המעיד על ברית בין ממלכת סאסקס לממלכת וסקס בתקופה זו. יש היסטוריונים הסבורים כי צו זה מזויף.

## קישורים חיצוניים
* קורות חיים של מלכי סאסקס
* מלכי סאסקס באתר ה־BBC

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מלכי סאסקס
קטגוריה:מלכי אנגליה
עתיקה

[שמאל|ממוזער|210px|[לוח גזר (העתק המוצג במוזיאון ישראל) – דוגמה לעתיקה]]
**עתיקה** היא חפץ מתקופת העת העתיקה. עם זאת, במדינת ישראל הורחבה ההגדרה בחוק המגן על חפצים אלו מפני מסחר ואחסון לא מורשה, ולפיו עתיקה היא חפץ מעשה ידי אדם או שרידים של חי וצומח מתקופה שלפני שנת 1700. הכנסת יכולה להכריז גם על כל חפץ שהוא כעתיקה גם אם הוא מהתקופה שלאחר שנת 1700. המדינה רשאית להלאים כל דבר שהוגדר עתיקה ולהעבירו לאחסון או לתצוגה במוזיאון.

חקר חפצים אלו נקרא ארכאולוגיה ואתר בהם מוצאים עתיקות נקרא **אתר עתיקות** או **אתר ארכאולוגי**, המוגן אף הוא בחוק. אתרי העתיקות נחקרים בחפירות שיטתיות. את תוצאות החפירות ופענוח משמעותם מפרסמים ברשומות. על פי רוב אתרי עתיקות הם מקומות ישוב שחרבו. בית חרב נקרא חורבה, ומקום עיר או ישוב שחרבו נקראים חורבות. לעיתים יישובים אלו נבנו וחרבו חליפות שוב ושוב על אותן חורבות, וכך נוצרה עם השנים גבעת חורבות הנקראת תל.

קיימים אספני עתיקות וסוחרי עתיקות מקצועיים, ואלו כמו אלו מדי פעם קשורים בפרשיות בהן הם נחשדים בזיוף או במכירה לא מורשית של עתיקות. (ראו בערך המורחב זיוף עתיקות)

בסעיף 1 לחוק העתיקות, התשל"ח–1978, עתיקה מוגדרת כדלקמן:

"עתיקה":
# נכס, בין תלוש ובין מחובר, שנעשה בידי אדם לפני שנת 1700 לספירה הכללית, לרבות דבר שהוסף לו לאחר מכן והוא חלק בלתי נפרד ממנו;
# נכס, כאמור בפיסקה (1), שנעשה בידי אדם החל בשנת 1700 לספירה הכללית, והוא בעל ערך היסטורי והשר הכריז שהוא עתיקה;
# שרידים זואולוגיים ובוטניים מלפני שנת 1300 לספירה הכללית.

על פי הגדרה זו, כל דבר, ממצא גשמי, פיזי שנוצר בידי בני אדם לפני שנת 1700 נכנס להגדרת "עתיקה". לא משנה אם הממצא הזה מחובר למשהו אחר או שהוא מנותק ממנו. למשל כתובת שנכתבה לפני שנת 1700 – אם נמצאה זרוקה על הקרקע או שהייתה מותקנת מעל משקוף דלת. בשני המקרים היא מוגדרת כעתיקה. להגדרת "עתיקה" יכול להיכנס גם דבר שנוצר על ידי בני אדם לאחר שנת 1700, והשר בממשלה הכריז עליו ברשומות שהיא עתיקה.

שרידים שהם לא מעשה ידי בני אדם אלא נוצרו בטבע כגון: עצמות בעלי חיים, שרידי צמחים למשל גלעיני תמרים הם יוגדרו כ"עתיקה" רק אם נוצרו לפני שנת 1300.

## ראו גם
*חוק העתיקות
*עיר עתיקה
*ארכאולוגיה
*שימור מבנים
*זיוף עתיקות

## קישורים חיצוניים

* חוק העתיקות באתר רשות העתיקות

קטגוריה:ארכאולוגיה
Mp3music

**mp3music** היה אתר אינטרנט ישראלי בתחום המוזיקה, שהכיל מילים לשירים עבריים ולועזיים, ואקורדים וטאבים לשירים עבריים. בנוסף היו בו גם קהילות פורומים, מצעדים, ערוץ לקידום מוזיקאים ויוצרים צעירים ועוד. האתר הוקם בשנת 2001 והיה פעיל עד סוף 2013.

בשנת 2008 פתח האתר רשת חברתית מוזיקלית בשם mp3net בה היו המשתמשים יכולים לשדר מוזיקה ברשת.

האתר פעל ברישיון אקו"ם ודאג להעביר תמלוגים לאקו"ם וליוצרים בגין השימוש ביצירותיהם באתר. האתר פעל באופן שיתופי ואפשר לגולשים להעלות בעצמם מילים לשירים ואקורדים מוכרים וחדשים.

האתר הקדיש ערוץ מיוחד בשם "מוזיקאים ויוצרים" שבו יכול היה כל גולש להעלות את מילות שיריו ואת ההקלטות שלו ולזכות לבמה. כמו כן ניתנה למוזיקאים צעירים האפשרות לתקשר באתר החברתי ולקבל משוב על ביצועיהם.

## קישורים חיצוניים
 בארכיון האינטרנט

## הערות שוליים

קטגוריה:אתרי אינטרנט שהושקו ב-2001
קטגוריה:אתרי מוזיקה ישראליים
קטגוריה:אתרי אינטרנט ישראליים שנסגרו
הארמון הלאומי (האיטי)

[ממוזער|250px|הארמון הלאומי לאחר קריסתו בעקבות [רעידת האדמה בהאיטי (2010)|רעידת האדמה בהאיטי בשנת 2010.]]
שמאל|ממוזער|250px|מבט על חזית הארמון לאחר קריסתו.
**הארמון הלאומי** או **ארמון הנשיאות** היה משכנו הרשמי של נשיא האיטי. הארמון מוקם בפורט-או-פרנס, בירת האיטי. ב-12 בינואר 2010, בעקבות רעידת אדמה עזה בעוצמה 7 בסולם ריכטר שפגעה בבירה, נהרס הארמון.

## היסטוריה
הארמון הלאומי הראשון באתר זה נבנה כמשכנו של נשיא האיטי, ונהרס במהלך מרד בשנת 1869. ארמון שני באתר נבנה זמן קצר לאחר מכן, ונהרס בפיגוע שאירע בשנת 1912, במהלכו נהרג נשיא האיטי באותה עת סינסינאטוס לקונט, וכמה מאות מחייליו. הארמון השלישי נבנה באתר בשנת 1918 בתכנונו של האדריכל ג'ורג' בוסן, אדריכל מוביל בהאיטי של ראשית המאה ה-20. המבנה נבנה בסגנון נאו-קלאסי, וכלל שתי קומות, עם אכסדרת עמודים בחזית המבנה, ובה ארבעה עמודים יוניים ובראשה גמלון. למבנה היו שלוש כיפות - אחת במרכז המבנה, ושתיים נוספות בשני קצוות המבנה.

## קישורים חיצוניים


* Crain Edward, '''Historic architecture in the Caribbean Islands''', University Press of Florida, 1994, page 174


## הערות שוליים

קטגוריה:אמריקה: מעונות רשמיים
קטגוריה:פורט-או-פרנס: מבנים
קטגוריה:מבנים נאו-קלאסיציסטים
אינטגרציה באמצעות החלפת משתנים

**אינטגרציה באמצעות [[החלפת משתנה|החלפת משתנים]]** מתבססת על הרעיון שאם נפעיל פונקציה על התחום, ההשפעה שלה על נפח כל תיבה בחלוקה קרובה להשפעת הקירוב הליניארי לפונקציה. קירוב זה הוא הנגזרת של הפונקציה, ולכן נכפול את האינטגרל המתקבל לאחר הפעלת הפונקציה בערך המוחלט של היעקוביאן, שמייצג את השינוי בנפח תיבה לאחר הטרנספורמציה.

## הנוסחה
תהיינה {S}\subseteq \mathbb{R}^n קבוצה פתוחה, ו-{g}:{S}\to \mathbb{R}^n פונקציה חח"ע ודיפרנציאבילית ברציפות על S כך שהיעקוביאן {J_g}({t}) הפיכה לכל {t}\in{S}, אזי לכל קבוצה קומפקטית בעלת נפח {A}\subseteq {g}(S) ופונקציה רציפה f:A \to \mathbb{R}
מתקיים:
\int_A f(x)\ dx = \int_{g^{-1}(A)}f(g(t))|J(t)|\ dt

## במקרה החד־ממדי
\int_a^b f(x) dx = \int_{g^{-1}(a)}^{g^{-1}(b)} f(g(t))\cdot g'(t) dt

## ראו גם
* יעקוביאן

## קישורים חיצוניים
* 

קטגוריה:אינטגרלים
מדליית אדוארד

שמאל|ממוזער|200px|מדליית אדוארד (כרייה) דרגה שנייה
**מדליית אדוארד** (אנגלית: **Edward Medal**, בקיצור - **EM**) הייתה מדליה אזרחית בריטית אשר הוענקה בין השנים 1907 – 1971.
## היסטוריה
המדליה הוכרזה לראשונה בצו מלכותי ב-13 ביולי 1907 ונקראה על שמו של המלך אדוארד השביעי. המדליה הוענקה במקורה לציון גבורתם של כורים אשר סיכנו חייהם על מנת להציל את עמיתיהם אשר היו בסכנת חיים. בעקבות צו מלכותי אשר פורסם ב-1 בדצמבר 1909 נכללו גם עובדי בתי המלאכה והמפעלים בקריטריונים לקבלת המדליה ובכך נסללה הדרך לפיצולה לשתי קטגוריות, האחת המקורית לגבורתם של כורים והשנייה החדשה לגבורתם של עובדי המפעלים והתעשייה.

כל קטגוריה נחלקה לשתי דרגות: דרגה ראשונה - כסף ודרגה שנייה (ארד). המדליות אשר חולקו למעוטרים נוצקו מן החומר אשר זהה לדרגת המדליה אותה הם קיבלו, אשר נענדה על סרט בצבע כחול כהה עם שוליים צהובים. עלות יצור המדליות כוסתה על ידי קרן שהוקמה בידי פילנתרופים (בחלקם בעלי מפעלים) ולא בידי המדינה או הכתר.

בשנת 1971 בוטלה המדליה ומחזיקיה (ביחד עם מחזיקי מדליית אלברט) נקראו להחזירה ולקבל תחתיה את צלב ג'ורג'.

## הענקות

## קישורים חיצוניים

* מדליית אלברט ומדליית אדוארד
* מאגר הנתונים של צלב ג'ורג' (כולל רשימה של החלפות המדליות השונות לצלב ג'ורג')

אדוארד
אדוארד
שיווי משקל המשכי

**שיווי משקל המשכי** הוא עידון של שיווי משקל נאש למשחקים מסוגים שונים בזכותם של דייוויד קרפס ורוברט וילסון.
שיווי משקל המשכי מגדיר לא רק אסטרטגיה לכל אחד מהשחקנים אלא גם אמונה עבור כל אחד מהם. לכל קבוצת פרטי מידע על שחקן במשחק, אמונה נותנת את התפלגות ההסתברות על הצמתים בקבוצת פרטי המידע.
פרופיל של אסטרטגיות ואמונות נקרא הערכה של המשחק. באופן בלתי רשמי, הערכה היא שיווי משקל המשכי אם האסטרטגיות שבה מורגשות בהינתן האמונות שבה והאמונות שבה מורגשות בהינתן האסטרטגיות שבה. 

## הערכה עקבית
ההגדרה הפורמלית של אסטרטגיה מורגשת בהינתן אמונה היא פשוטה: האסטרטגיה צריכה למקסם את התועלת הצפויה בכל סט אינפורמציה.
ההגדרה של אמונה מורגשת עבור סטים של אינפורמציה שניתן להגיע אליהם בהסתברות חיובית בהינתן האסטרטגיות גם כן פשוטה:
האמונות צריכות להיות התפלגות ההסתברות התלויה על הצמתים של סט האינפורמציה, בהינתן שניתן להגיע אליו.   

ההגדרה של אמונה מורגשת עבור סטים של אינפורמציה שניתן להגיע אליהם בהסתברות 0, בהינתן האסטרטגיות היא מסובכת הרבה יותר.
אכן, זוהי התרומה הרעיונית העיקרית של Kreps וWilson. הדרישה שלהם לעקביות היא הבאה: ההערכה צריכה להיות נקודת גבול של רצף של פרופילי אסטרטגיות משולבות לחלוטין ואמונות מורגשות ומקושרות, במובן שלמעלה.

## קשר לעידוני שיוויי משקל אחרים
שיווי משקל המשכי הוא עוד עידון של subgame perfect equilibrium ואפילו של perfect Bayesian equilibrium.
הוא עצמו מעודן על ידי extensive-form trembling hand perfect equilibrium. אסטרטגיות של שיווי משקל המשכי הן לא בהכרח קבילות.
עידון של שיווי משקל המשכי שמבטיח קבילות הוא quasi-perfect equilibrium.

קטגוריה:תורת המשחקים
אלכס רודריגו דיאס דה קוסטה

**אלכס רודריגו דיאס דה קוסטה** (בפורטוגזית: **Alex Rodrigo Dias da Costa**; נולד ב-17 ביולי 1982 בניטרוי, ברזיל) מוכר יותר כ**אלכס**, הוא כדורגלן עבר ברזילאי ששיחק בעמדת הבלם.

## קריירה
אלכס התחיל את הקריירה המקצוענית שלו בשנת 2002 במועדון הברזילאי סנטוס, שם שיחק עם שחקנים נוספים שהפכו לכוכבים גדולים: דייגו, אלאנו ורוביניו. בשנת 2004 חתם בצ'לסי, אך מכיוון שלא הצליח לקבל רישיון עבודה באנגליה הוא הושאל למועדון הכדורגל ההולנדי פ.ס.וו. איינדהובן למשך שלוש שנים. ב-2004/2005, עונתו הראשונה באיינדהובן, הוא עזר לקבוצה לזכות בדאבל ולהגיע לחצי גמר ליגת האלופות, שם הודחה על ידי מילאן. בעונה העוקבת שוב היה אלכס שותף לזכייה של פ.ס.וו באליפות, אך בסיומה נשאר בקבוצה כשמאמן צ'לסי באותה תקופה, ז'וזה מוריניו, העדיף את לצרף את ח'אלד בולחרוז. עונת 2006/2007 הסתיימה אף היא באליפות של פ.ס.וו.

בעונת 2007/2008, אף על פי שלא צבר מספיק הופעות במדי נבחרתו, הצליח אלכס להשיג את ההיתר לשחק באנגליה והצטרף לצ'לסי, שבה קיבל את החולצה מספר 33. בצ'לסי התחרה אלכס עם ריקארדו קראבליו וטל בן חיים על המקום בהרכב לצידו של ג'ון טרי. הופעת הבכורה שלו הייתה בתיקו 1-1 נגד ליברפול, כשהוחלף בפלורן מאלודה בדקה ה-86.

בעונת 2008/2009 אלכס כבר היה שותף קבוע בהרכב כשהחליף את ריקרדו קראבליו הפצוע. הוא כבש את הגול ה-1,000 של צ'לסי בפרמייר ליג מול סנדרלנד ב-1 בנובמבר 2008. מאז שהגיע לקבוצה חוס הידינק, מאמנו לשעבר מפ.ס.וו, שותף אלכס בכל משחק ואף כבש שער מול קובנטרי סיטי ברבע גמר הגביע האנגלי.

ב-27 בינואר 2012 עבר לפריז סן-ז'רמן. ב-6 במאי 2014 חתם לשנתיים בקבוצה האיטלקית מילאן.

לאלכס 18 הופעות במדי נבחרת ברזיל.

## תארים
;סנטוס
* אליפות ברזיל (2): 2002, 2004

;פ.ס.וו. איינדהובן
* אליפות הולנד (3): , , 
* הגביע ההולנדי: 

;צ'לסי
* אליפות אנגליה: 2009/2010
* הגביע האנגלי (2): , 
* מגן הצדקה: 

;פריז סן-ז'רמן
* אליפות צרפת (2): , 
* גביע הליגה הצרפתית: 
* הסופר קאפ הצרפתי: 

;נבחרת ברזיל
* קופה אמריקה: 2007
* גביע הזהב של CONCACAF: 2003 (מקום שני)

## קישורים חיצוניים

* פרופיל השחקן באתר של צ'לסי

## הערות שוליים

קטגוריה:בלמי כדורגל ברזילאים
קטגוריה:כדורגלנים ברזילאים
קטגוריה:ספורטאים ברזילאים בהולנד
קטגוריה:כדורגלני צ'לסי
קטגוריה:כדורגלני סנטוס
קטגוריה:כדורגלני פ.ס.וו. איינדהובן
קטגוריה:כדורגלני פריז סן-ז'רמן
קטגוריה:כדורגלני מילאן
קטגוריה:כדורגלני נבחרת ברזיל
קטגוריה:כדורגלני קופה אמריקה 2007
קטגוריה:ברזילאים שנולדו ב-1982
כריס וולסטנהולם

**כריסטופר טוני וולטסנהולם** (באנגלית: **Christopher Tony Wolstenholme**; נולד ב-2 בדצמבר 1978) הוא מוזיקאי בריטי וחבר בלהקת הרוק הבריטית "מיוז". וולסטנהולם מנגן בבס ושר את קולות הרקע, לעיתים הוא גם מנגן בגיטרה וקלידים במקום בס, אך לרוב בהופעות חיות מנגן בקלידים מורגן ניקולס. 

שני שירים של מיוז נכתבו ומושרים על ידי וולסטנהולם: "Save Me" ו-"Liquid State" מהאלבום The 2nd Law. הם מתארים את המאבק של וולסטנהולם באלכוהוליזם.

## ביוגרפיה
וולסטנהולם  נולד ברות'רהאם, דרום יורקשייר, אנגליה וכשהיה בן 11 עבר עם משפחתו לטיינמות', דבון. הוא ניגן בתופים בלהקה בזמן שדומיניק האוורד ומת'יו בלאמי ניגנו בלהקה אחרת. לאחר שנתיים בהן עבדו בסיסטים כושלים בלהקתם של האוורד ובלאמי, וולסטנהולם נטש את התופים והחל לנגן בבס, הוא הצטרף אליהם ויחד הם יצרו את "The Rocket Baby Dolls" שלאחר מכן שינו את שמם למיוז.

מתגורר בלונדון, נשוי ואב לשישה. ב-2008 קיבל יחד עם שאר חברי הלהקה מאוניברסיטת פלימות' תואר דוקטור של כבוד באמנות, על תרומתו למוזיקה.

## קישורים חיצוניים

קטגוריה:גיטריסטים בריטים
קטגוריה:בסיסטים בריטים
קטגוריה:מתופפים בריטים
קטגוריה:מיוז
קטגוריה:בריטים שנולדו ב-1978
אתניX (אלבום)

**אתניX** הוא אלבום הבכורה של להקת אתניX. האלבום כולל את הלהיטים: "לונדונדרי כמו במרסנד", "שניים שניים", "מושיטה", "אין לאן ללכת", "כמו האלים" ו"ציפור מדבר". בנוסף כולל האלבום גרסת כיסוי קצרה לשיר "כלב לא נותן ברירה" של להקת "מוסקבה" (להקה שהוקמה ב-1985, בה היה זאב נחמה הסולן).
## הפקה
הקלטת האלבום החלה בסוף 1988, לאחר שהלהקה חתמה על חוזה הקלטות עם חברת התקליטים "הליקון". חברי הלהקה באותה עת היו זאב נחמה, תמיר קליסקי יחד עם המפיק והמעבד יועד נבו, שהפיק וניגן בתופים, בגיטרות ובקלידים. תקליט השדרים הראשון מתוך האלבום, "אין לאן ללכת", יצא לאור בספטמבר 1989. אחריו יצאו "מושיטה" בדצמבר 1989, ו"ציפור מדבר" במרץ 1990.

האלבום מכר 40,000 עותקים והגיע למעמד פלטינה. השיר "ציפור מדבר" היה השיר המושמע ביותר בקול ישראל, גלי צה"ל והטלוויזיה הישראלית בשנת 1990.

## רשימת השירים באלבום
# **שניים שניים** (זאב נחמה/זאב נחמה, תמיר קליסקי ויועד נבו) (4:14)
# **[[ציפור מדבר]]** (זאב נחמה/זאב נחמה ויועד נבו) (4:32)
# **אין לאן ללכת (מכורתי א')** (זאב נחמה) (3:54)
# **כמו האלים** (זאב נחמה) (3:58)
# **פרחים** (זאב נחמה/זאב נחמה, תמיר קליסקי ויועד נבו) (3:42)
# **מושיטה** (זאב נחמה/זאב נחמה ויועד נבו) (4:28)
# **לילה קר (מכורתי ב')** (זאב נחמה) (4:22)
# **לונדונדרי כמו במרסנד** (זאב נחמה/זאב נחמה ויועד נבו) (3:44)
# **אל הדרך** (זאב נחמה/זאב נחמה ויועד נבו) (4:04)
# **מתוך: כלב לא נותן ברירה** (ל' זאב נחמה) (1:18)
# **CALLING LEBANON** (זאב נחמה) (5:31)
# **IF I HAD A SECRET** (קרן ברק/זאב נחמה) (3:58)

במהדורות התקליט והקלטת של האלבום, רצועות 11 - 12 לא נכללו.

## שותפים באלבום
*זאב נחמה - שירה, כותב מילים, לחנים, עיבודים
*תמיר קליסקי - קלידים, לחנים, עיבודים
*יועד נבו - קלידים, גיטרות, בס, תופים, לחנים, עיבודים והפקה מוזיקלית, טכנאי הקלטה ומיקס.
*ישראל נחום - תופים אלקטרוניים ב"אין לאן ללכת"
*קרן ברק - כותבת מילים.
*הוקלט באולפני "קולינור" 1990-1989
*טכנאי משנה: גילי בר און
*רוני בראון ודרור קליסקי - מפיקים בפועל.
*בן ברנפלד ה.מ. אקוסטיקה: עריכה דיגיטלית

## סינגלים

## קישורים חיצוניים

*  שניים שניים, מתוך ערוץ המוזיקה של הטלוויזיה החינוכית הישראלית באתר YouTube
*  בלונדונדרי כמו במרסנד, מתוך ערוץ המוזיקה של הטלוויזיה החינוכית הישראלית באתר YouTube

## הערות שוליים

קטגוריה:אלבומי בכורה מ-1990
קטגוריה:אלבומי אתניX
קטגוריה:אלבומים שהופקו על ידי רוני בראון
קטגוריה:אלבומי פלטינה בישראל
שליו וירג'יניה

[שמאל|ממוזער|200px|שליו וירג'יניה זכר ונקבה בוגרים [אילוסטרציה של המאייר Louis Agassiz Fuertes]]
**שליו וירג'יניה** (שם מדעי: *Colinus virginianus*; מוכר גם בשם: **בובווייט צפוני**) הוא מין של עוף קטן עד בינוני, מהסוג בובווייט שבמשפחת השלווים האמריקניים הנפוץ בארצות הברית, בקובה, במקסיקו ובאיים הקריביים.

## מאפיינים
לשליו וירג'יניה כתם כהה אופייני, דמוי כובע, המצוי מאחורי עיניו לאורך ראשו. צבעיו נעים בין צהבהב לזכרים, עד חום לנקבות.

שוקל 140–170 גרם, כשאורכו 20–25 סנטימטר ומוטת כנפיו 9-12 סנטימטר. הנקבה מטילה 6–28 ביצים, בתוך קן בגומה קטנה בקרקע אשר ברוב המקרים מחופה בעשבים יבשים. תקופת ההטלה היא בין פברואר לאוקטובר והדגירה נמשכת כ-23 יום. שליו וירג'יניה הוא פוליגמי והזכרים או הנקבות מגדלים את אפרוחיהם עם יותר מבן זוג אחד.

מזונו של שליו וירג'יניה בעיקר מזרעונים אך כולל גם עלים ירוקים, פירות וחסרי חוליות. באביב, מהווים עלים מקור חשוב של ויטמינים, ואילו חרקים משמשים מרכיב חשוב מן האביב עד הסתיו. נקבות צורכות יותר חרקים הנדרשים כמקור לחלבון, בייצור הביצים.

בווירג'יניה, מכנים שליו זה בשם בּוֹבּוַוייט, על שום שריקותיו, הנשמעות בּוֹבּ בּוֹבּ ווייט. שליו וירג'יניה משמש כציפור מחמד, ועל כן באזורים מסוימים מרבים לצוד אותו.

## ראו גם
* שלווים

## קישורים חיצוניים

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:שלווים אמריקניים
קטגוריה:ארצות הברית: עופות
קטגוריה:בעלי חיים שתוארו ב-1758
משקפיים (צמח)

**מִשְׁקָפַיִם** (גם: **משקפי הזקנה**; שם מדעי: *Fibigia*), סוג במשפחת המצליבים, הכולל עשבים רב-שנתיים. בסוג 12 מינים, שמתוכם גדלים בר בארץ ישראל שלושה.

הסוג נפוץ בעיקר באזור הים-תיכוני והאירנו-טורני, ומופיע בעיקר במקומות הרריים ובבתי גידול סלעיים.

הסוג הוגדר על ידי הבוטנאי והפיזיקאי פרידריך קסימיר מדיקוס (1738–1808).

למיני הסוג אין חשיבות כלכלית גדולה עבור האדם. המין "משקפיים מצויים" מגודל כצמח נוי בהיקף קטן. כמו כן יש המשתמשים בפרי הצמח היבש כקישוט.

## תיאור מורפולוגי
עם סוג זה נמנים עשבים רב-שנתיים שבסיסם מעוצה. גבעולי הצמח גדלים בצורה זקופה. הצמח כולו מכוסה בשיערות כוכבניות שמקנות לצמח מראה מאפיר, כדוגמת מיני הסוג אליסון. הצמחים בעלי גובה בינוני.

עלי הצמח הם דמויי מרית או אזמל, ושפתם לרוב תמימה- כלומר, אינה משוננת. פרח המשקפיים הוא אופייני למשפחה, גדול יחסית ונאה לעין. צבע הפרחים צהוב ואורך עלי הכותרת כפול מאורך עלי הגביע. הפרחים ערוכים בתפרחת מטיפוס אשכול. הפרי אליפטי בדומה לעדשות משקפיים. הזרע מוקף בשפה קרומית, המסייעת להפצת הזרע באמצעות הרוח. שפה קרומית זו מכונה 'כנף' או ברבים 'כנפיים'. הזרעים ערוכים בשני טורים במגורה, ומספרם 4–8 בכל אחת מן המגירות.

## מקור השם
שמאל|ממוזער|250px|פרי המשקפיים המצויים
מקור שמו של הצמח נובע מהתכונה הבולטת ביותר שלו: יצירת פרי שטוח ואליפטי. מלבד צורתו החיצונית, גם תכונותיו המורפולוגיות של הפרי תורמות למראה דמוי המשקפיים: הפרי מחולק לשתי קשוות שיוצרות את המעטה החיצוני של הפרי. לאחר ההבשלה נושרות הקשוות, ונותרת מחיצה שקופה שמפרידה בין שתי הקשוות. המחיצה השקופה וה"מסגרת" יוצרות מראה דמוי מונוקל (משקף בעל עדשה אחת שהיה מוחזק על ידי המשתמש).

על רקע זה, ניתן להבין את השם העברי המקורי, **משקפי הזקנה**. ברם חרף הציוריות שבו, השם הזה בעייתי, היות שהוא מכיל שתי מילים ולכן הוא אינו עומד בכללי הנומנקלטורה הדו-שמית. בעיה זו באה לידי ביטוי בהטיית השם, שאינה אפשרית בעברית. לכן, שם הסוג שהתקבל הוא **משקפיים**.

לא ידוע מה מקור השם הלטיני של הסוג. השם הקודם, המשמש גם היום שם נרדף לסוג, הוא *Irania*. שמם האנגלי העממי מיני סוג זה הוא *Roman shield*, על שום דמיון הפרי למגן של חייל רומאי. לשם זה דמיון למקור השמות של קרובי משפחה אחדים, כדוגמת תריסנית.

## מיני הסוג בארץ-ישראל
* **משקפיים מצויים** (*Fibigia clypeata*) – מצוי בחבלי הצומח הים תיכוני בישראל, פורח בחודשי החורף והאביב. נקרא לפנים **משקפי הזקנה**.
* **משקפיים חרמוניים** (*Fibigia obovata*) – גדל באופן נדיר במרומי הר החרמון.
* **משקפיים שעירים** (*Fibigia eriocarpa*) – מין נדיר הגדל בצפון הארץ, ופורח באביב.

## לקריאה נוספת
* נעמי פינברון-דותן ואבינעם דנין, **המגדיר לצמחי בר בארץ-ישראל**, ירושלים: הוצאת כנה, 1991, עמ' 246. 
* אבי שמידע, **החי והצומח של ארץ ישראל**, תל אביב: משרד הביטחון – ההוצאה לאור, 1983, כרך 10, עמ' 108–109.

## קישורים חיצוניים

קטגוריה:צמחים שתוארו ב-1792
קטגוריה:טקסונים שתוארו בידי פרידריך מדיקוס
קטגוריה:מצליבים
בית הקברות הצבאי אנפידאוויל

**בית הקברות הצבאי אנפידאוויל** (באנגלית: **Enfidaville War Cemetery**) הוא בית קברות צבאי בריטי הנמצא בעיירה אנפידאוויל שבצפון-מזרח תוניסיה. הוא הוקם בשנת 1943, וכיום טמונים בו 1,551 חללים שנהרגו במלחמת העולם השנייה.

## רקע - המערכה על תוניסיה

לאחר ניצחונה על הגרמנים בקרב אל-עלמיין השני בנובמבר 1942 תקפה הארמייה הבריטית השמינית מערבה ממצרים אל תוך לוב והגיעה לגבול לוב-תוניסיה בינואר 1943. במקביל, נחתו כוחות בריטיים ואמריקניים באלג'יריה ובמרוקו במבצע לפיד בנובמבר 1942. עוד באותו חודש הם חדרו אל תוך תוניסיה ממערב ושם נבלמו, לאחר שהגרמנים הזרימו תגבורות לתוניסיה. 

במרץ 1943 פרצה הארמייה השמינית לתוך תוניסיה והתקדמה צפונה, וגם כוחות בעלות הברית במערב תוניסיה חידשו את התקדמותם. תוך כדי קרבות עזים נדחקו הכוחות הגרמניים והאיטלקיים בתוניסיה אל צפון-מזרח המדינה, עד לכניעתם ב-13 במאי 1943.

העיירה אנפידאוויל (זהו שמה הצרפתי; שמה הערבי הוא א-נפידה – النفيضة) שוכנת בקרבת חופה המזרחי של תוניסיה, כ-100 ק"מ דרומה לעיר תוניס וכ-40 ק"מ מצפון לעיר סוסה. במקום זה הואטה בשלהי אפריל 1943 התקדמות הארמייה השמינית צפונה עקב התנגדות גרמנית חזקה, ומתחם ההגנה הגרמני שליד העיירה הובקע ונכבש על ידה רק ב-12 במאי.

## בית הקברות
שמאל|ממוזער|240px|מראה בית הקברות (התמונה צולמה על ידי ועדת חבר העמים לקברי מלחמה ומוצגת בהסכמתה)
מתחם בית הקברות שוכן במערבה של העיירה. הוא בתבנית מלבן ששטחו כ-10 דונם. שבילים מרכזיים רחבים, לאורך המלבן ולרוחבו, מחלקים אותו לארבעה אזורים שבהם שמונה חלקות קבורה בסך הכל. בכל שטח המתחם נטוע דשא והוא משופע בעצים. 

במרכז בית הקברות ניצבת "אבן הזיכרון" (Stone of Rememberance) דמוית המזבח - מרכיב מסורתי בבתי הקברות הצבאיים הבריטיים. חרות עליה פסוק מספר בן סירא:  Their Name Liveth for Evermore ("שמם יחיה לדור ודור" – בן סירא, מד, יג). מולה, בנקודה הנגדית לכניסה לבית הקברות, ניצב מרכיב מסורתי נוסף - צלב ההקרבה (Cross of Sacrifice). 

בית הקברות במתכונתו הקבועה תוכנן על ידי האדריכל האנגלי סר יוברט וורת'ינגטון (Hubert Worthington) והוקם על ידי ועדת חבר העמים לקברי מלחמה.

כיום קבורים בבית הקברות 1,551 חללים. 88 מהקברים בו הם קברי אלמונים. חיילים אלו – בריטים, אוסטרלים וניו זילנדים – נהרגו ברובם בשלבים הסופיים של הלחימה בתוניסיה ממרץ ועד מאי 1943.

אחד  מחללים אלו עוטר בעיטור צלב ג'ורג' - אחד משני העיטורים הגבוהים ביותר של בריטניה: הצנחן טוראי צ'ארלס אלפרד דאנקן, בן 23, נהרג ב-10 ביולי 1943 כשהטיל עצמו על רימון יד חי שנפל בתוך קבוצה של חיילים.

בבית הקברות קבור הבריגדיר פרדריק קיש, יהודי, מוותיקי מלחמת העולם הראשונה ומבכירי התנועה הציונית, שבשנות העשרים אף התגורר בארץ ישראל. הוא שימש כקצין ההנדסה של הארמייה השמינית כאשר נהרג בתוניסיה באפריל 1943, בגיל 55. הוא ככל הנראה הקצין הבכיר ביותר הקבור בבית הקברות.

## מקורות
*פיטר יאנג, **מלחמת העולם, 1939-1945**, תל אביב: מערכות, 1969
*Philip Longworth (1985), **The unending vigil**, London: Leo Cooper
*אתר ועדת חבר העמים לקברי מלחמה.

## ראו גם
*בית הקברות הצבאי והאנדרטה האמריקניים בצפון-אפריקה

## קישורים חיצוניים

*עמוד בית הקברות באתר ועדת חבר העמים לקברי מלחמה
*
## הערות שוליים

אנפידאוויל, בית הקברות הצבאי
קטגוריה:זירת צפון אפריקה במלחמת העולם השנייה
קטגוריה:תוניסיה
קטגוריה:תוניסיה במלחמת העולם השנייה
שליו בובווייט שחור-גרון

**שליו בּובּווייט שחור-גרון** מכונה גם "**שליו [[חצי האי יוקטן|יוקטן]]**" (שם מדעי: *Colinus nigrogularis*) הוא מין של עוף קטן עד בינוני, ממשפחת השלווים האמריקניים, (סוג: *[[שליו#סוג Colinus|Colinus]]*), הנפוץ בבליז, גואטמלה, הונדורס, מקסיקו וניקרגואה.
## מאפיינים
שליו זה קטן במעט משליו וירג'יניה ואורכו 17–20 סנטימטר. לזכרים גרון שחור ופס לבן סביב העין. חלקו האחורי של הצוואר, החזה והבטן מנומרים בצבעים לבן, חום, ושחור. לנקבות יש פנים דהויות, פס כהה סביב העין, סינר לבן על החזה וגרון ערמוני.

בית גידולו של השליו שחור-הגרון הוא בשטחי עשב, שדות מעובדים, בינות לסבך וליד מקווי מים.

## ראו גם
* שלווים

## קישורים חיצוניים

## הערות שוליים

קטגוריה:בעלי חיים שתוארו ב-1843
קטגוריה:טקסונים שתוארו בידי ג'ון גולד
קטגוריה:שלווים אמריקניים
קטגוריה:הונדורס: עופות
קטגוריה:מקסיקו: עופות
קטגוריה:בליז: עופות
HAARP (אלבום)

**HAARP** הוא סט אלבום ו-DVD שיצא ב-18 במרץ 2008, המתעדים שתי הופעות שביצעה להקת הרוק הבריטי מיוז ב-16 וב-17 ביוני 2007 באצטדיון ומבלי שבלונדון.

שם האלבום הוא ראשי תיבות ל-"High Frequency Active Auroral Research Program", תוכנית מחקר שנשלטת על ידי חיל האוויר וחיל הים האמריקאי שמטרתו חקר ביונוספרה, שכבה באטמוספירה, הממוקמת מעל הסטרטוספירה.

## רשימת שירים

## קישורים חיצוניים

קטגוריה:אלבומי וידאו מ-2008
קטגוריה:אלבומי מיוז
קטגוריה:אלבומי רוק אלטרנטיבי
סאס פה

שמאל|ממוזער|270px|סאס-פה בקיץ
**סאס-פה** (**Saas-Fee**) היא עיירת סקי והעיירה הגדולה ביותר בעמק סאס (בגרמנית: Saastal), במחוז ויספ (Visp) של קנטון ואלה בדרום שווייץ. העיירה שוכנת בגובה 1,800 מ' ומתגוררים בה 1,600 תושבים.

מדרום לסאס-פה נמצא הר אלילנהורן (Allalinhorn) שגובהו 4,027 מ' וקרחון פה (Feegletscher) עליו יש מסלולי סקי הפועלים כל השנה ומאפשרים סקי קיץ. הקרחון הוא חלק מאתר הסקי של סאס-פה, בו יש מסלולים באורך 100 ק"מ ועוד 45 ק"מ באתרים של האחרים בעמק.
ממערב לה, בעמק מאטרטל (Mattertal), שוכנת עיירת הסקי צרמט (Zermat), גם היא בעלת קרחון לסקי קיץ, אל מול הר המטרהורן (Matterhorn).

רכבת שיניים תחתית בשם מטרו אלפין (Metro-alpine), הפועלת משנת 1984, מעלה את גולשי הסקי והמטיילים אל מיטלאללין (Mittelallalin) בגובה 3,500 מ', שהיא הנקודה הגבוהה ביותר של אתר הסקי. במיטלאללין יש גם מערת קרח גדולה ומסעדה המסתובבת על צירה, שהיא הגבוהה מסוגה בעולם.

בקיץ מציע האזור מסלולי הליכה רבים, טיפוס הרים, טיפוס מצוקים, מגלשות הרים, אופני הרים, קורקינטים, פארק חבלים, מצנחי רחיפה ועוד.

אל סאס-פה ניתן להגיע באוטובוס מתחנות הרכבת של ויספ או בריג. בתחומי העיירה אין כניסה לרכב מנועי, למעט רכבים חשמליים.

## קישורים חיצוניים

* 
* 

קטגוריה:אתרי סקי בשווייץ
קטגוריה:אזורים ללא מכוניות
קטגוריה:ואלה: ערים
ולדימיר שטאלוב

**ולדימיר אלכסנדרוביץ' שַטַאלוֹב** (ברוסית: **Владимир Александрович Шата́лов**; 8 בדצמבר 1927 – 15 ביוני 2021) היה קוסמונאוט סובייטי, אשר השתתף ב-3 משימות חלל: סויוז 4, סויוז 8 וסויוז 10.

## ביוגרפיה
שטאלוב נולד בעיר טרופבלובסק (כיום בקזחסטן) למשפחת עובד של חברת מסילת ברזל. בשנות ה-30 של המאה ה-20 המשפחה עברה ללנינגרד. לאחר תחילת מלחמת העולם השנייה שאטלוב ואימו פונו לקזחסטן. אב המשפחה נותר לעבוד במסילת ברזל. על גבורה בהפעלת רכבות ופעילותו להעברת אספקה לעיר הנצורה הוענק לו עיטור גיבור העמל הסוציאליסטי.

ולדימיר שטאלוב גויס לצבא בשנת 1944 ונקלט בחיל האוויר הסובייטי. בשנת 1949 הוא סיים בית הספר לטייסים. הוא כיהן בתפקידים שונים עד שבשנת 1963 נכלל ביחידה להכנת קוסמונאוטים סובייטים. ניסיון הטיס שלו מסתכם בכ-2,500 שעות טיסה במטוסים שונים.

בין 1971 ל-1987 היה שטאלוב מפקד בסיס האימונים של מרכז טייסי החלל בברית המועצות ומשנת 1987 עד 1991 היה מנהל בית ספר לקוסמונאוטים. במהלך שירותו הגיע לדרגת לוטננט גנרל.

בינואר 1969 הוא טס לחלל בחללית סויוז 4. החללית התחברה לחללית סויוז 5 וחלק מחברי הצוותה הועברו לחללית "סויוז 4". שטאלוב וצוותה החדשה נחת בהצלחה לאחר כ-3 ימי טיסה.

באוקטובר 1969 הוא טס לחלל בחללית סויוז 8. המטרה המרכזית הייתה להתחבר לחללית "סויוז 7". עקב בעיה טכנית במערכת עגינה אוטומטית והעדר יכולת לבצע עגינה ידנית המשימה בוטלה. שטאלוב וצוותו חזרו לכדור הארץ לאחר 5 ימי טיסה. בתקשורת הסובייטית דיווחו של יישום מלא של התוכנית ולצוות הוענקו תוארים בהתאם.

במרץ 1971 הוא טס לחלל בחללית סויוז 10. המטרה המרכזית הייתה להתחבר לתחנת חלל סאליוט 1. עקב בעיה טכנית במערכת עגינה אוטומטית החיבור לא הושלם. לאחר התערבות צוות קרקע נמצא פתרון לניתוק מתחנת החלל. שטאלוב וצוותו חזרו לכדור הארץ לאחר 2 ימי טיסה.

משנת 1987 ועד 1991 שטאלוב היה מפקד של מרכז גגארין להכשרת קוסמונאוטים.

על שמו קרוי המכתש שטאלוב  שבצד הרחוק של הירח.

נפטר ב-15 ביוני 2021 ונטמן בבית העלמין הצבאי הפדרלי להנצחה.

## קישורים חיצוניים

* ביוגרפיה באתר רוסקוסמוס 
* ביוגרפיה מפורטת 
* 

## הערות שוליים

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:גנרלים בחיל האוויר הסובייטי
קטגוריה:מעוטרי עיטור לנין
קטגוריה:מעוטרי עיטור מהפכת אוקטובר
קטגוריה:טייסי חיל האוויר הסובייטי
קטגוריה:מעוטרי עיטור קרל מרקס
קטגוריה:מעוטרי עיטור ההצטיינות למען המולדת
קטגוריה:אישים שהונצחו על בולי ברית המועצות
קטגוריה:אישים הקבורים בבית העלמין הצבאי הפדרלי לזכר הנופלים
קטגוריה:רוסים שנולדו ב-1927
קטגוריה:רוסים שנפטרו ב-2021
ויקיפדיה הצרפתית

**ויקיפדיה הצרפתית** (בצרפתית: **Wikipédia francophone** או **Wikipédia en français**) היא הגרסה בשפה הצרפתית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה. גרסה זו של ויקיפדיה החלה לפעול במרץ 2001 והייתה לאחת המהדורות הבינלאומיות הראשונות של ויקיפדיה.

ויקיפדיה הצרפתית היא הוויקיפדיה החמישית בגודלה, ומוצאם של רוב עורכיה הוא מצרפת, בלגיה, קנדה ושווייץ. מבין הוויקיפדיות בשפות הרומאניות היא הגדולה ביותר, והיא עברה את רף 100,000 הערכים ב-21 באפריל 2005, ואת רף 500,000 הערכים ב-28 במאי 2007. ב-23 בספטמבר 2010 נכתב הערך המיליון בוויקיפדיה הצרפתית, נכון ל-2 במאי 2021 היו רשומים בה מעל 4,085,000 משתמשים.

נכון ל-ב  ישנם בו  ערכים.

## קישורים חיצוניים

* 

## הערות שוליים

צרפתית
קטגוריה:אתרי אינטרנט שהושקו ב-2001
קטגוריה:צרפת: חינוך
קטגוריה:צרפת: אינטרנט
קטגוריה:אנציקלופדיות בשפה הצרפתית
מייקל קוליקאוסקי

**מייקל קוליקאוסקי** (**Michael Kulikowski**; נולד ב-3 בספטמבר 1970) הוא היסטוריון אמריקאי, פרופסור באוניברסיטת המדינה של פנסילבניה (לפני כן, היה פרופסור באוניברסיטת טנסי), המתמחה בהיסטוריה של העולם והים התיכון בעת העתיקה והמאוחרת. פרסם שני ספרים, "ספרד הרומית ועריה" (אוניברסיטת ג'ונס הופקינס, 2004) ו"רומא של מלחמות הגותיות, מהמאה השלישית עד אלאריק הראשון" (אוניברסיטת קיימברידג', 2006), וכן מאמרים רבים בנושאים אלה. קיבל דוקטורט מאוניברסיטת טורונטו בשנת 1998.

## קישורים חיצוניים
* אוניברסיטת טנסי: מייקל קוליקאוסקי 
* החוג להיסטוריה, אוניברסיטת המדינה של פנסילבניה

קטגוריה:היסטוריונים אמריקאים
קטגוריה:בוגרי אוניברסיטת ראטגרס
קטגוריה:בעלי תואר דוקטור מאוניברסיטת טורונטו
קטגוריה:סגל אוניברסיטת המדינה של פנסילבניה
קטגוריה:אמריקאים שנולדו ב-1970
אריק יקואל

**אריה (אריק) יקואל** (נולד בשנת 1956) הוא ניצב בדימוס במשטרת ישראל. בין תפקידיו: קצין חבלה ראשי, ראש המינהל הטכנולוגי, ראש אגף תמיכה לוגיסטית וראש אגף תכנון וארגון.

## ביוגרפיה
יקואל סיים את לימודיו התיכוניים בתיכון עירוני א' בתל אביב ושירת כקצין בדרגת סגן בהנדסה קרבית עד 1979. במהלך שירותו הצבאי החל בתהליך חזרה בתשובה.

עם שחרורו מצה"ל, הצטרף למשטרת ישראל ושירת בה 27 שנים. שירת במערך החבלה של המשטרה, וקודם עד לתפקיד קצין חבלה ראשי, בו כיהן בשנות האינתיפאדה הראשונה ובמהלך פיגועי הטרור שבאו לאחריה, בעקבות הסכמי אוסלו. בשנות שירותו השתתף בצוותי משא ומתן בתהליך השלום עם ממלכת ירדן ועם נציגי הרשות הפלסטינית והרצה בארץ ובעולם על לוחמה בטרור. בהמשך הקים את מִנהל הטכנולוגיות, ובשנת 2000 קודם לדרגת ניצב והיה ראש אגף תמיכה לוגיסטית. בשנה הבאה מונה לראש אגף תכנון וארגון, במסגרתו הקים את מחלקת אסטרטגיה ואת מחלקת משאבים. יקואל הוא החרדי הראשון שהגיע לדרגת ניצב במשטרת ישראל.

בוגר תארים בכלכלה ובמנהל עסקים מהאוניברסיטה העברית בירושלים.

בתחילת 2006 פרש משורות המשטרה ונעשה שותף ויו"ר הדירקטוריון בחברת "ספיר טק" - חברת הזנק שעסקה במערכות שכר - עד שנרכשה על ידי חברת מלם תים בסוף 2007. , יזם ויועץ לחברות שונות ולגופים ממלכתיים בתחומי טכנולוגיה וביטחון. יועץ טכנולוגי לקבוצת 'בסדנו' (קבוצה ישראלית-אמריקאית המתמחה בהשקעות בחברות הזנק). דירקטור בחברת "TRACENSE SYSTEMS LTD" - חברת הזנק העוסקת בפיתוח מריחנים לחומרי נפץ, שותף-מייסד ובעלים בחברת "GLAT LIFT" שפיתחה מעלית שבת מהודרת.

על שמו רשום פטנט טכנולוגי אחד, ופטנט נוסף נרשם בשנת 2022 ונמצא בשלבי בחינה.

במגפת הקורונה ביולי 2020 מונה לראש הצוות המייעץ לשר לביטחון פנים אמיר אוחנה בנוגע לחברה החרדית.

## חיים אישיים
תושב שכונת הר נוף שבירושלים, נשוי למלכה ואב לעשרה. תלמידו של הרב יוסף אפרתי.

## הערות שוליים

קטגוריה:ניצבי משטרת ישראל
קטגוריה:ראשי אגף תכנון וארגון של משטרת ישראל
קטגוריה:מנהלים ישראלים
קטגוריה:חוזרים בתשובה
קטגוריה:בוגרי תיכון עירוני א' (תל אביב)
קטגוריה:בוגרי האוניברסיטה העברית בירושלים
קטגוריה:חרדים ישראלים
קטגוריה:ישראלים שנולדו ב-1956
תומאס טולמאץ'

**תומאס טולמאץ**' (באנגלית: **Thomas Tollemache**: סביבות 1651–1694), או תומאס טאלמאש (Thomas Talmash), היה איש צבא אנגלי.

## ביוגרפיה
טולמאץ' נולד לסר ליונל טולמאץ' מאחוזת הלמינגהאם שבסאפוק, ולאשתו אליזבת', הרוזנת השנייה מדייסארט.

ב-1678 הוא התמנה לקפטן בצבא, ושירת בטנג'יר. ב-1685 מונה ללוטננט-קולונל ברגימנט רובאים, אך ויתר על התפקיד לאחר עלייתו לשלטון של המלך ג'יימס השני.

טולמאץ' נטש את המלך ג'יימס לטובת ויליאם מאוראנז' הפרוטסטנטי, שב-1688 הצליח להדיח את ג'יימס במהלך המהפכה המהוללת. תמורת שירותיו העניק לו ויליאם, שנקרא כעת המלך ויליאם השלישי, את משרת מושל העיר פורטסמות', וקולונל במשמר קולדסטרים; ב-1689 הוא נבחר לכהונה בבית הנבחרים הבריטי מטעם מחוז הבחירה מלמסברי, וכיהן במשך שנה אחת.

הוא שירת עם הרגימנט שלו במלחמת הברית הגדולה, ונלחם לראשונה בקרב וולקורט שנערך באוגוסט 1689. ב-1691 הוא שירת באירלנד בדרגת מייג'ור גנרל, וזכה לתהילה בקרב אקרוים ובמצורים על את'לון, גולוויי ולימריק. המוניטין שלו התחזק עוד יותר בעקבות ביצועיו המוצלחים בארצות השפלה בקרבות סטינקרק ונירווינדן.

בין 1691 ל-1694 כיהן בפעם השנייה והאחרונה בחייו בבית הנבחרים הבריטי, הפעם מטעם מחוז הבחירה צ'יפנהאם. בשנתו האחרונה בבית הנבחרים הוא הציע לתקוף את הנמל הצרפתי בברסט, ואף הוביל את המתקפה. אולם, הצרפתים קיבלו מודיעין מוקדם על ההתקפה המתוכננת, ותגברו את חיל המצב ואת ביצורי הנמל. למרות שהוביל באומץ את החיילים האנגליים, הם ניגפו בקרב ונסוגו עם אבדות כבדות. טולמאץ' נפצע גם כן, נכנע לפציעותיו, ומת בפלימות' ביוני 1694. הוא נקבר בכנסיית סנט מרי שבכפר הלמינגהאם, סאפוק.

## קישורים חיצוניים

* תומאס טולמאץ' במהדורה האחת-עשרה של אנציקלופדיה בריטניקה

קטגוריה:גנרלים בריטים
קטגוריה:חברי הפרלמנט של אנגליה (לפני 1707)
קטגוריה:ילידי 1651
קטגוריה:נפטרים ב-1694
הנסיך ויליאם, דוכס גלוסטר

שמאל|ממוזער|250px|הנסיך ויליאם, זמן קצר לפני מותו.
**הנסיך ויליאם מדנמרק ונורווגיה, דוכס גלוסטר** (באנגלית: **Prince William of Denmark and Norway, Duke of Gloucester**; 24 ביולי 1689 – 29 ביולי 1700), היה בנם היחיד של הנסיך ג'ורג' והנסיכה אן מדנמרק ומנורווגיה ששרד את גיל הינקות. אמו, אן, הפכה ב-8 במרץ 1702 למלכת אנגליה, סקוטלנד, ואירלנד.

## חייו
עם לידתו היה ויליאם לשני בסדר הירושה לכתר האנגלי והסקוטי, לאחר אמו, הוא היה אמור לרשת אותה בשלב כלשהו בעתיד. מיד לאחר שנולד העניק לו דודו באמצעות נישואים (אך עדיין בעל קרבת דם) המלך ויליאם השלישי את תואר דוכס גלוסטר (אך לא יצר עבורו דוכסות בפועל), וביולי 1696 הפך אותו לאביר מסדר הבירית בווינדזור. בגיל תשע הוקם עבורו משק בית עצמאי.

לאורך כל חייו הוא סבל מבריאות רעועה. הוא סבל מפרכוסים זמן קצר לאחר שנולד, והוריו חששו כי הוא ימות. הוא התאושש מההתקף, ואן הורתה להעביר אותו לבית קאמפדן שליד קנזינגטון, בו האוויר נחשב נקי יותר. גם עם הגיעו לגיל שלוש הוא לא דיבר או הלך, וגם בשנים שלאחר מכן לא היה יכול לטפס במדרגות בלי עזרה. למרות חולשתו הפיזית הוא נחשב כבעל מחשבה צלולה, ונחשב לבוגר יחסית לגילו. ויליאם חלה יום אחד לאחר מסיבת יום הולדתו האחד-עשר. הרופאים חשדו כי מדובר באבעבועות שחורות, וביצעו את הטיפול המקובל באותה תקופה, שהיה בלתי יעיל ואף מסוכן. ויליאם מת ימים אחדים לאחר מכן. בנתיחה שלאחר המוות התברר כי הוא סבל מהידרוצפלוס, דבר שהסביר את חוסר יכולתו לשמור על שיווי משקל. הוא נקבר במנזר וסטמינסטר.

מותו של ויליאם זירז את החתימה על חוק ההסדר משנת 1701, שנועד להבטיח את המשך השלטון הפרוטסטנטי, ובכך הוביל באופן עקיף להעברתם של הכתר הבריטי והכתר האירי לבית הנובר ב-1714.

הרחוב הראשי בוויליאמסבורג שבווירג'יניה, שנוסדה ב-1699, קרוי על שמו של הנסיך. רחוב הדוכס מגלוסטר הוא שדרה רחבה המשתרעת מבניין הקפיטול, עוברת דרך ארמון המושל, ומסתיימת במכללת ויליאם ומרי.

## אילן יוחסין

## לקריאה נוספת

## קישורים חיצוניים

* 

קטגוריה:בית אולדנבורג
קטגוריה:אצולה נורווגית
קטגוריה:מסדר הבירית: אבירים וגבירות
קטגוריה:ילידי 1689
קטגוריה:נפטרים ב-1700
הר קאסיון

**הר קאסיון** (בערבית: **جبل قاسيون**, בתעתיק לעברית: **ג'בל קאסיון**) הוא הר הצופה על העיר דמשק, בירת סוריה.

## גאוגרפיה
ההר, המתנשא לגובה של 1,153 מטרים מעל פני הים, ממוקם בפאתיה הצפון-מערביים של דמשק, והוא מהווה חלק מרכס הרי מול הלבנון.

במהלך המאה ה-19 והמאה ה-20, עם גידול האוכלוסייה בעיר דמשק ותנופת הבנייה בה, התרחבה העיר ומורדותיו של הר קאסיון הפכו לחלק בלתי נפרד ממנה. חלק משכונות העיר, כגון שכונת אלמוהאג'רין (المهاجرين), שכונת רוכן א-דין (ركن الدين), שכונת אבו רמאנה (أبو رمانة) ושכונת שיח' מוחי א-דין (الشيخ محي الدين), ממוקמות למרגלות ההר. בעבר פורסם כי 4,000 המשפחות המתגוררות בשכונות שבשיפולי ההר נמצאות בסכנה, בשל החשש מהתמוטטות סלעים.

## אתרים
פסגתו של ההר צופה על כל העיר דמשק ועל סביבותיה, ומוצבת עליה תחנת ממסר לשידורי רדיו וטלוויזיה. ההר נחשב כאתר מועדף לטיולים רגליים ולבילויים, וממוקמות עליו מספר מסעדות הצופות לנוף. על מורדותיו הדרום-מערביים של ההר ממוקמת "אנדרטת החייל האלמוני", וסביבה מסעדות, בתי קפה, פארקים ונקודות תצפית. 

## חשיבות דתית
על אחת מפסגות ההר, הידועה בכינוי "הר הארבעים", ממוקם מסגד הנקרא "מסגד הארבעים", ובו 40 גומחות תפילה. על פי המיסטיקה האסלאמית, בעיקר בזרמים הסופי והשיעי, כל לילה מגיעים למסגד 40 קדושים ומתפללים להגנה על העיר דמשק. כמו כן, אחת המערות בהר נחשבת על פי המיסטיקה האסלאמית כמקום בו רצח קין את הבל.

## קישורים חיצוניים

## הערות שוליים

קאסיון
קטגוריה:דמשק
לויקרבאד

**לויקרבאד** (בגרמנית: **Leukerbad**, בצרפתית: **Loèche-les-Bains**) היא עיירת מרחצאות וסקי, השוכנת במחוז לויק (Leuk) של קנטון ואלה בדרום-מערב שווייץ. העיירה שוכנת על רכס האלפים הברניים בגובה של 1,400 מטר מעל פני הים ומתגוררים בה 1,411 תושבים. בזכות המעיינות החמים הרבים שלה ומרחצאות מהגדולים ביותר באירופה היא אחד מיעדי הנופש הפופולריים ביותר בשווייץ ויש בה בתי מלון ודירות נופש רבים מאד.

מעל העיירה נמצא מעבר ההרים גמי (Gemmi), שגובהו 2322 מ'. מהמאה החמישית לספירה שימש המעבר כדרך המחברת את קנטון ואלה עם קנטון ברן והאלפים הברניים. כיום ישנה מעלית גונדולה שעולה מהעיירה למעבר ההרים וזהו אזור טיולים ונופש פופולרי מאוד.

אזור טורנט (Torrent) שמדרום לעיירה משמש בחורף כאתר סקי, וכאזור לטיולים ופעילויות ספורט בקיץ. גובה אתר הסקי 2,610 מטר. שתי מעליות גונדולה מעלים את גולשי הסקי מהעמק, ובאתר קרון נוסף, רכבל כיסאות (6 מושבים) ושני טי-ברים. באתר 17 מסלולי סקי, באורך כולל של 50 ק"מ, ויש בו גם פארק שלג. עיקר האטרקטיביות של אתר הסקי היא בשילוב שלו עם המרחצאות החמים.

מרחצאות הוקמו במקום כבר בתקופה הרומית. כיום יש בלויקרבאד מרחצאות גדולים וחדישים. בלויקרבאד 65 מעיינות חמים מהם זורמים כל יום 3.9 מיליון ליטר מים מינרליים, בחום של 51 מעלות צלזיוס. זהו אתר הספא הגדול ביותר בהרי האלפים עם 30 מרחצאות.

אל העיירה ניתן להגיע ברכב או באוטובוס מתחנת הרכבת של לויק (Leuk).

## קישורים חיצוניים

* 
* 

קטגוריה:ערכים שבהם תבנית בריטניקה אינה מתאימה
קטגוריה:אתרי סקי בשווייץ
קטגוריה:ואלה: ערים
מסאלה (אלבום)

**מסאלה** הוא אלבומה השני של להקת אתניX שיצא לאור ביולי 1991. מלהיטי האלבום: "מסאלה" עם זהבה בן, "כתם הפרי", "אמונה", "שיר ישן" וחידושים ל"היי דרומה" של הצ'יזבטרון ו"הפרח בגני" של זוהר ארגוב.

האלבום הגיעה למעמד של אלבום פלטינה פלוס, על מכירת 50 אלף עותקים תוך שלושה חודשים בלבד. ולאחר שנתיים מכר למעלה מ-80,000 עותקים והגיע למעמד פלטינה כפולה.

## רשימת השירים באלבום
# **[[מסאלה (שיר)|מסאלה]]** - דואט עם זהבה בן (זאב נחמה/זאב נחמה ותמיר קליסקי) [5:42]
# **אמונה** (זאב נחמה/זאב נחמה ותמיר קליסקי) [3:49]
# **כתם הפרי** (זאב נחמה/זאב נחמה ותמיר קליסקי) [4:00]
# **הילולה** (זאב נחמה/זאב נחמה ותמיר קליסקי) [4:15]
# **שיר ישן** (זאב נחמה/זאב נחמה ותמיר קליסקי) [3:59]
# **אל האור** (זאב נחמה/גיל אלון) [3:19]
# **איסקנדר** (זאב נחמה) [4:08]
# **את לי ים** (זאב נחמה) [3:49]
# **מאה חטאים** (זאב נחמה/זאב נחמה ותמיר קליסקי) [4:03]
# **מתחת לעור** (זאב נחמה/זאב נחמה ותמיר קליסקי) [3:58]
# **שדות שיפון** (זאב נחמה) [3:50]
# **היי דרומה** (חיים חפר/מאיר נוי) [3:48]
# **הפרח בגני** (אביהו מדינה/אביהו מדינה ומשה בן מוש) [4:54]
# **הילולה - גרסת [[מוזיקת דאנס|דאנס]]** (זאב נחמה/זאב נחמה ותמיר קליסקי) [5:33]
*במהדורות התקליט והקלטת של האלבום, רצועות 12 - 14 לא נכללו.

## משתתפים באלבום
*זאב נחמה - שירה, עיבודים.
*תמיר קליסקי - קלידים, עיבודים.
*גיל אלון - גיטרות.
*גל הדני - תופים.
*יסמין גמליאל - קולות.
*סעדיה מרחיב - הפייטן השומרוני (בשיר "אמונה").
*גרסאות ריקודים - עופר ניסים בשיתוף אתניX.
*מפיקים בפועל - דרור קליסקי ורוני בראון
*טכנאי הקלטה ומיקס: ראובן שפירא
*טכנאי הקלטה נוספים: דדי טל, עידו קגן
*טכנאי הקלטה ומיקס לשיר "היי דרומה": אלי רוזן
*עריכה דיגיטלית: בן ברנפלד ה.מ. אקוסטיקה

## סינגלים

## קישורים חיצוניים

*  אל האור, מתוך ערוץ המוזיקה של הטלוויזיה החינוכית הישראלית באתר YouTube
* האלבום מסאלה באתר סטריאו ומונו

## הערות שוליים

קטגוריה:אלבומי אתניX
קטגוריה:אלבומי פלטינה כפולה ומעלה בישראל
קטגוריה:אלבומי חברת הליקון
ארמון הנשיאות

**ארמון הנשיאות** הוא המעון הרשמי של הנשיא במספר מדינות. מספר ארמונות נשיאות שימשו בעבר כמעון הרשמי של המונרך במונרכיות לשעבר, והשתמרו במהלך הפיכתן לרפובליקות. ארמונות אחרים שימשו בעבר כמעון הרשמי של מושלים או נציבים ששלטו באזורי שלטון מקומיים או בקולוניות-עבר או מטעם אימפריות, והשתמרו במהלך הפיכת אזורים אלה למדינות ריבוניות.

## רשימת ארמונות נשיאות
### אפריקה

### אמריקה

### אסיה

### אירופה

### אוקיאניה

## הערות שוליים

נשיאות
קטגוריה:מעונות רשמיים